
PRODUKTRESUMÉ

for

Acetylcystein "Pharmexon", tabletter


0.	D.SP.NR.
34408

1.	LÆGEMIDLETS NAVN
Acetylcystein "Pharmexon"

2.	KVALITATIV OG KVANTITATIV SAMMENSÆTNING
Hver tablet indeholder 600 mg acetylcystein.

Alle hjælpestoffer er anført under pkt. 6.1.

3.	LÆGEMIDDELFORM
Tabletter

Hvide, runde tabletter med en diameter på 12 mm.


4.	KLINISKE OPLYSNINGER

4.1	Terapeutiske indikationer
Acetylcystein kan anvendes ved sygdomme i bronkierne, hvor det er nødvendigt at nedsætte bronkiesekretets viskositet for at lette ophostning.

4.2	Dosering og administration

Dosering

Voksne: 1 tablet à 600 mg én gang dagligt.

Særlige populationer

Nedsat lever- eller nyrefunktion kan medføre forlænget halveringstid for acetylcystein. Dosisjustering er dog ikke nødvendig hos patienter med nedsat lever- eller nyrefunktion.



Pædiatrisk population

Tabletten er kontraindiceret til under 2 år.
[bookmark: _Hlk199764927][bookmark: _Hlk199765212][bookmark: _Hlk199762646]Tabletten er ikke egnet til børn. Andre lægemiddelformer/-styrker kan være mere hensigtsmæssige til administration hos denne population.

[bookmark: _Hlk199762672]Administration
Oral anvendelse. Tabletten skal tages med et glas vand.

Hos patienter med nedsat hosterefleks (ældre og svækkede patienter) anbefales det at tage dosis om morgenen.

4.3	Kontraindikationer
· Overfølsomhed over for acetylcystein eller over for et eller flere af hjælpestofferne anført i pkt. 6.1. 
· Børn under 2 år.

4.4	Særlige advarsler og forsigtighedsregler vedrørende brugen
Mukolytika kan forårsage blokering af luftvejene hos børn under 2 år. Som følge af luftvejenes karakteristika hos børn under 2 år og deres begrænsede evne til at ekspektorere slim kan mukolytika forårsage blokering af luftvejene. Mukolytika må derfor ikke anvendes hos børn under 2 år (se pkt. 4.3).
Forsigtighed anbefales ved anvendelse af produktet hos patienter med aktivt peptisk ulcus eller tidligere peptisk ulcus, især ved samtidig administration af andre lægemidler med kendt irriterende virkning på maveslimhinden.
Patienter med bronkial astma skal overvåges nøje under behandlingen. Hvis der forekommer bronkospasme, skal behandlingen med acetylcystein seponeres øjeblikkeligt, og en læge skal kontaktes.

Der er rapporteret om alvorlige hudreaktioner såsom Stevens‑Johnsons syndrom og Lyells syndrom, i forbindelse med brug af acetylcystein. De fleste af de indberettede tilfælde omfattede samtidig brug af mindst et andet lægemiddel, hvilket kan have forværret de beskrevne mukokutane virkninger. Hvis der opstår nye forandringer i hud eller slimhinder, bør lægen omgående kontaktes, og behandlingen med acetylcystein omgående seponeres.
Administration af acetylcystein kan, især i begyndelsen af behandlingen, gøre bronkiesekretet mere tyndtflydende og øge mængden heraf. Hvis patienten ikke er i stand til at ekspektorere effektivt, bør der udføres postural drænage og bronkoaspiration.

Acetylcystein kan i moderat grad påvirke metaboliseringen af histamin. Der bør derfor udvises forsigtighed ved længerevarende behandling med produktet hos patienter med histaminintolerans, da der kan forekomme symptomer på intolerans (hovedpine, vasomotorisk rhinitis, kløe).

En svag svovllugt er ikke tegn på en ændring af produktet, men skyldes det aktive stofs særlige egenskaber.



4.5	Interaktion med andre lægemidler og andre former for interaktion

Interaktion med andre lægemidler
Hostestillende midler og mukolytika såsom acetylcystein bør ikke administreres samtidigt, da reduktionen af hosterefleksen kan medføre ophobning af bronkiesekret.

Aktivt kul kan reducere virkningen af acetylcystein som følge af nedsat absorption.

Samtidig indtagelse af Acetylcystein "Pharmexon" 600 mg tabletter og andre lægemidler anbefales ikke.

Der foreligger hidtil kun rapporter om inaktivering af antibiotika forårsaget af acetylcystein fra in vitro‑studier, hvor de pågældende stoffer blev blandet direkte. Hvis behandling med perorale antibiotika er nødvendig, bør de dog administreres med et tidsinterval på mindst 2 timer fra acetylcystein. 

Acetylcystein kan forstærke nitroglycerins vasodilaterende virkning. Der skal udvises forsigtighed.
Samtidig brug af acetylcystein og carbamazepin kan nedsætte plasmakoncentrationen af carbamazepin og dermed øge risikoen for epileptiske anfald.

Pædiatrisk population
Der er kun udført interaktionsstudier hos voksne.

Interferens med laboratorieundersøgelser
Acetylcystein kan påvirke resultatet af kolorimetriske salicylatanalyser.

4.6	Fertilitet, graviditet og amning

Graviditet
Der er begrænsede kliniske data fra anvendelse af acetylcystein til gravide kvinder. Dyreforsøg indikerer hverken direkte eller indirekte skadelige virkninger hvad angår reproduktionstoksicitet (se pkt. 5.3).
Anvendelse af Acetylcystein "Pharmexon" 600 mg tabletter kan overvejes, hvis det er klinisk nødvendigt.

Amning
[bookmark: _Hlk199754612]Det er ukendt, om acetylcystein/metabolitter udskilles i human mælk. Der er ikke set nogen påvirkning af nyfødte/spædbørn, ammet af mødre i behandling med acetylcystein. En risiko for det ammede barn kan ikke udelukkes. Det skal besluttes, om amning skal ophøre eller behandling med Acetylcystein "Pharmexon" seponeres, idet der tages højde for fordelene ved amning for barnet i forhold til de terapeutiske fordele for moderen.

Fertilitet
Der foreligger ingen oplysninger om acetylcysteins virkning på fertiliteten hos mennesker. Dyreforsøg ingen skadelige virkninger hvad angår menneskers fertilitet ved de anbefalede doser (se pkt. 5.3).



4.7	Virkning på evnen til at føre motorkøretøj og betjene maskiner
Ikke mærkning
Acetylcystein påvirker ikke evnen til at føre motorkøretøj og betjene maskiner.

4.8	Bivirkninger

Sammenfatning af sikkerhedsprofilen
De hyppigst forekommende bivirkninger i forbindelse med oral administration af acetylcystein er af gastrointestinal karakter. Overfølsomhedsreaktioner, herunder anafylaktisk shock, anafylaktisk/anafylaktoid reaktion, bronkospasme, takykardi, angioødem, udslæt og pruritus, er rapporteret mindre hyppigt.

[bookmark: _Hlk205991879]Bivirkningstabel
I nedenstående tabel er bivirkningerne angivet efter systemorganklasse og hyppighed (meget almindelig (≥ 1/10), almindelig (≥ 1/100 til < 1/10), ikke almindelig (≥ 1/1.000 til < 1/100), sjælden (≥ 1/10.000 til < 1/1.000), meget sjælden (< 1/10.000) og ikke kendt (kan ikke estimeres ud fra forhåndenværende data).

Inden for hver hyppighedskategori er bivirkningerne anført i rækkefølge efter aftagende alvorlighed.

	Systemorganklasse
	Bivirkninger

	
	Ikke almindelig
(≥ 1/1.000 til < 1/100)
	Sjælden
(≥ 1/10.000 til
< 1/1.000)
	Meget sjælden
(< 1/1.000)
	Ikke kendt

	Immunsystemet
	Overfølsomhed*
	
	Anafylaktisk shock, anafylaktisk/
anafylaktoid reaktion
	

	Nervesystemet
	Hovedpine
	
	
	

	Øre og labyrint
	Tinnitus
	
	
	

	Hjerte
	Takykardi
	
	
	

	Vaskulære sygdomme
	
	
	Hæmoragi
	

	Luftveje, thorax og
mediastinum
	
	Bronkospasme, dyspnø
	
	

	Mave-tarm-kanalen
	Stomatitis, abdominalsmerter, kvalme, opkastning, diarré (se pkt. 4.4)
	Dyspepsi
	
	

	Hud og subkutane væv
	Urticaria, udslæt, angioødem, pruritus
	
	
	Ansigtsødem
Stevens-Johnsons syndrom, Lyells syndrom

	Almene symptomer og reaktioner på administrationsstedet
	Pyreksi
	
	
	

	Undersøgelser
	Nedsat blodtryk (se pkt. 4.5)
	
	
	Nedsat trombocyt-aggregation*


* Se ”Beskrivelse af udvalgte bivirkninger”

Beskrivelse af udvalgte bivirkninger

Nedsat trombocytaggregation under brug af acetylcystein er blevet bekræftet i flere studier. Den kliniske signifikans er endnu ikke klarlagt.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via 

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering
Raske frivillige fik 11,2 g acetylcystein dagligt i tre måneder uden alvorlige bivirkninger.

Orale doser på op til 500 mg acetylcystein/kg legemsvægt blev tolereret uden symptomer på forgiftning.

Symptomer
Overdosering kan medføre gastrointestinale symptomer såsom kvalme, opkastning og diarré.

Behandling
Der findes ingen specifik antidot mod acetylcystein, og behandlingen er symptomatisk.

4.10	Udlevering
HF


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: Midler mod hoste og forkølelse, Mucolytika, ATC‑kode: R05CB01

Virkningsmekanisme og farmakodynamisk virkning
Acetylcystein er et mukolytikum, som nedsætter slimsekreters viskositet. Den mukolytiske virkning skyldes depolymerisering, hvorved disulfidbindinger mellem makromolekyler i slimet brydes.

Andre egenskaber omfatter reduktion af induceret hyperplasi af slimproducerende celler, øget produktion af surfaktant ved stimulation af type II-pneumocytter samt stimulation af den mukociliære aktivitet, hvilket medfører forbedret mukociliær clearance.

Acetylcystein er også en prækursor for glutathion, da det er et derivat af cystein, som er en naturligt forekommende aminosyre. Cystein fungerer som et substrat i kroppen ved syntesen af glutathion.

Acetylcystein kan normalisere nedsatte glutathionniveauer og desuden konjugere med forskellige toksiske forbindelser.

5.2	Farmakokinetiske egenskaber

Absorption
[bookmark: _Hlk200106464]Hos mennesker absorberes acetylcystein fuldstændigt efter oral administration. På grund af metabolisering i tarmvæggen og first-pass-effekten dannes cystein som en aktiv metabolit, og biotilgængeligheden af oralt administreret acetylcystein er meget lav (ca. 10 %). Der er ikke rapporteret forskelle mellem de forskellige lægemiddelformer, såsom tabletter, brusetabletter og granulat til oral opløsning.

Hos patienter med forskellige respiratoriske sygdomme eller hjertesygdomme opnås den maksimale plasmakoncentration 2‑4 timer efter administration og varierer mellem 2,6 og 6,3 mikrogram/ml. Niveauerne forblev på niveau med Cmax-værdierne i en periode på 6 timer og var stadig høje 24 timer efter administration.

Fordeling
Acetylcystein distribueres både i ikke-metaboliseret form (20 %) og i metaboliseret (aktiv) form (80 %) og findes hovedsageligt i lever, nyrer, lunger og bronkiesekret. Acetylcysteins fordelingsvolumen varierer fra 0,33 til 0,47 l/kg. Proteinbindingen er ca. 50 % fire timer efter dosering og falder til 20 % efter 12 timer.

Biotransformation
Efter oral administration metaboliseres acetylcystein hurtigt og i omfattende grad i tarmvæggen og leveren.

De dannede forbindelser er cystein, som er den primære aktive metabolit, og diacetylcystin, som er en inaktiv metabolit. Efter denne omdannelse følger acetylcystein og cystein samme metaboliske vej.

Elimination
Renal clearance kan udgøre ca. 30 % af den samlede clearance. Efter oral administration er den terminale halveringstid for total acetylcystein 6,25 (4,59‑10,6) timer.
[bookmark: _Hlk199752173]Nedsat leverfunktion kan give forlænget halveringstid for acetylcystein.

Linearitet/non-linearitet
Acetylcysteins farmakokinetik er proportional med den administrerede dosis i dosisintervallet 200‑3.200 mg/m2 for AUC og Cmax.



5.3	Non-kliniske sikkerhedsdata
Non-kliniske data viser ingen speciel risiko for mennesker vurderet ud fra konventionelle studier af sikkerhedsfarmakologi, toksicitet efter gentagne doser, genotoksicitet samt reproduktions- og udviklingstoksicitet.

Der er ikke udført karcinogenicitetsstudier.


6.	FARMACEUTISKE OPLYSNINGER

6.1	Hjælpestoffer
Crospovidon (E1202)
Magnesiumstearat (E572) 
Hydroxypropylcellulose (E463) 
Cellulose, mikrokrystallinsk (E460) 
Siliciumdioxid (E551)

6.2	Uforligeligheder
Acetylcystein kan påvirke gummi og metal, f.eks. jern, nikkel og kobber.

Produkter, der indeholder acetylcystein, må ikke blandes med andre lægemidler.

6.3	Opbevaringstid
3 år.

6.4	Særlige opbevaringsforhold
Dette lægemiddel kræver ingen særlige forholdsregler vedrørende opbevaringen.

6.5	Emballagetype og pakningsstørrelser
Acetylcystein "Pharmexon" 600 mg tabletter er pakket i Alu/PE‑PE/Alu/PA-blisterpakninger (aluminium/polyethylen-aluminium). 
En æske indeholder 10, 20 eller 30 tabletter.

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Ikke anvendt lægemiddel samt affald heraf skal bortskaffes i henhold til lokale retningslinjer.

7.	INDEHAVER AF MARKEDSFØRINGSTILLADELSEN
Pharmexon Consulting s.r.o.
Pitterova 2855/7
130 00 Prag
Tjekkiet

8.	MARKEDSFØRINGSTILLADELSESNUMMER (-NUMRE)
73226

9.	DATO FOR FØRSTE MARKEDSFØRINGSTILLADELSE
8. juli 2026

10.	DATO FOR ÆNDRING AF TEKSTEN
-

